
Z A P I S N I K

8. sjednice Vijeća Mjesnog odbora Vrbani, 15. prosinca 2021. u prostorijama Mjesnog odbora Prečko, Prečko 2a, s početkom u 18:30 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Milan Radulović, Antonija Skender, Tomislav Spahić, Dominik Nizić, Nikola Kos, Davor Laura
Predsjedava: Borna Lozo, predsjednik Vijeća.
Zapisnik vodi: Lovro Hrust, član Vijeća.

Predsjednik konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 8. sjednicu Vijeća Mjesnog odbora.

Vijeće jednoglasno prihvaća tekst Zapisnika 7. sjednice Vijeća, održane 24. studenoga 2021. bez izmjena.

Na prijedlog predsjednika Vijeće jednoglasno utvrđuje

DNEVNI RED

1. Povremeno korištenje prostora mjesnih odbora
2. Skrb o prostorima mjesne samouprave

3. Prijedlozi za nadopunu spremnika ili uklanjanje spremnika za papir/plastiku na lokacijama zelenih otoka prema zahtjevu Zagrebačkog holdinga d.o.o., Podružnice Čistoća
4. Uređivanje područja Mjesnog odbora Vrbani po zahtjevu predsjednika Vijeća Mjesnog odbora Vrbani Borne Loze

      a) Premještanje zelenog otoka na križanju Rudeške ceste i Horvaćanske ulice

      b) Premještanje spremnika za prikupljanje stakla u Kuzminečkoj 6 na lokaciju preko puta - zapadno od stambene zgrade Horvaćanska cesta 160

5. Raspisivanje javnog natječaja za prodaju nekretnine u vlasništvu Grada Zagreba k.č.br. 5792/1, k.č.br. 5793/1, k.č.br. 5796/1, k.č.br. 5797/1 sve k.o. Vrapče po prijedlogu Gradskog ureda za upravljanje imovinom Grada

6. Povećanje prometne sigurnosti u kvartu po prijedlozima M.B.:

a) obnova izblijedjele horizontalne signalizacije na križanjima Rudeške ceste u blizini Osnovne škole Vrbani

b) reguliranje zelenog svjetla za pješake na križanju Horvaćanske ceste i Ulice Hrvatskog sokola/skretanje iz Horvaćanske prema sjeveru/

7. Financiranje uređivanja unutar školskog dvorišta po zahtjevu ravnatelja Osnovne škole Vrbani:

a) zamjena postojećih klupa

b) postavljanje 8 kanti s poklopcem za odlaganje otpada

c) postavljanje uzvišenja na pješačkim prijelazima na Rudeškoj cesti u 

    neposrednoj blizini Osnovne škole Vrbani

8. Prijedlog Gradskog ureda za prostorno uređenje, izgradnju Grada, graditeljstvo, komunalne poslove i promet za gradnju  vježbalište na otvorenom u Rujanskoj ulici kod k.br. 4 na k.č.br.3794/1 k.o. Rudeš

9. Pitanja, prijedlozi i obavijesti

Ad 1. Povremeno korištenje prostora mjesnih odbora

Članovi Vijeća primili su materijal uz poziv.
Vijeće bez rasprave jednoglasno donosi
Z A K LJ U Č A K

1. Političkoj stranci Bandić Milan 365 – stranka rada i solidarnosti – BM365, odobrava se povremeno korištenje prostora u objektu Mjesnog odbora Vrbani, Rudeška cesta 148, u terminu četvrtkom od 18:00 do 19:00 sati (prostorija 1) i teče od 3. siječnja 2022. do 15. srpnja 2022. godine.
2. Političkoj stranci Domovinski pokret - DP odobrava se povremeno korištenje prostora u objektu Mjesnog odbora Vrbani, Rudeška cesta 148, u terminu četvrtkom od 18:00 do 20:00 sati (prostorija 2) i teče od 3. siječnja 2022. do 15. srpnja 2022. godine.
3. Političkoj stranci Hrvatska demokratska zajednica - HDZ, odobrava se povremeno korištenje prostora u objektu Mjesnog odbora Vrbani, Rudeška cesta 148, u terminu ponedjeljkom od 18:00 do 20:00 sati (prostorija 1) i teče od 3. siječnja 2022. do 15. srpnja 2022. godine.
4. Udruzi Hrvatska IGO udruga  - HIGOU, odobrava se povremeno korištenje prostora u objektu Mjesnog odbora Vrbani, Rudeška cesta 148, u terminu srijedom od 19:00 do 21:00 sati (prostorija 2) i teče od 3. siječnja 2022. do 15. srpnja 2022. godine.Prostore iz točke l. - 5. ovog zaključka korisnici će koristiti bez naknade.
5. Političkoj stranci Socijaldemokratska partija Hrvatske – SDP, odobrava se povremeno korištenje prostora u objektu Mjesnog odbora Vrbani, Rudeška cesta 148, u terminu utorkom od 18:00 do 20:00 sati (prostorija 1) i teče od 3. siječnja 2022 do 15. srpnja 2022. godine.
6. Korisnici se obvezuju postupati s pažnjom dobrog gospodara u korištenju prostora.
7. O povremenom korištenju prostora iz točke 1. - 5. ovog zaključka, Gradski ured za mjesnu samoupravu izdati će odobrenje o korištenju, a u skladu s ovim zaključkom.
8. Ovaj se zaključak dostavlja Vijeću Gradske četvrti Trešnjevka-jug i Gradskom uredu za mjesnu samoupravu.
Članovi Vijeća primili su materijal uz poziv.

Vijeće bez rasprave jednoglasno donosi

Z A K L J U Č A K
1. Vijeće Mjesnog odbora Vrbani suglasno je da se odobrenje za povremeno korištenje prostora Mjesnog odbora Vrbani, Rudeška cesta 148, političkoj stranci Zagreb je NAŠ!., produlji rok do 15. srpnja 2022.godine. 

2. Zaključak dostaviti Vijeću Gradske četvrti Trešnjevka-jug i Gradskom uredu za mjesnu samoupravu.

Ad 2. Skrb o prostorima mjesne samouprave
Članovi Vijeća primili su materijal uz poziv.

Vijeće bez rasprave jednoglasno donosi
Z A K L J U Č A K

1. Vijeće Mjesnog odbora Vrbani raspravljalo o modelu skrbi vezano za prostor mjesne samouprave.

2. Vijeće smatra da prostor Mjesnog odbora Vrbani treba domara/ku, te predlaže da se Ljiljani Cukor produži ugovor kao domarki do 30. lipnja 2021.
3. Ovaj zaključak dostavlja se Vijeću Gradske četvrti Trešnjevka – jug.
Ad 3. Prijedlozi za nadopunu spremnika ili uklanjanje spremnika za papir/plastiku na lokacijama zelenih otoka prema zahtjevu Zagrebačkog holdinga d.o.o., Podružnice Čistoća

Članovi Vijeća primili su materijal uz poziv.


Vijeće bez rasprave jednoglasno donosi
Z A K LJ U Č A K

o popisu lokacija za uklanjanje ili nadopunu postojećih zelenih otoka

1. Vijeće Mjesnog odbora Vrbani razmatralo je prijedlog za nadopunu spremnika ili uklanjanje spremnika za papir/plastiku na lokacijama zelenih otoka prema zahtjevu Zagrebačkog holdinga d.o.o., Podružnice Čistoća.

2. Vijeće nema prijedloga za nadopunom ili uklanjanjem zelenih otoka.

3. Zaključak dostaviti Vijeću Gradske četvrti Trešnjevka – jug.
Ad 4. Uređivanje područja Mjesnog odbora Vrbani po zahtjevu predsjednika Vijeća Mjesnog odbora Vrbani Borne Loze

a) Premještanje zelenog otoka na križanju Rudeške ceste i Horvaćanske ulice

Članovi Vijeća primili su materijal uz poziv.
Vijeće bez rasprave jednoglasno donosi
Z A K L J U Č A K

1. Vijeće Mjesnog odbora Vrbani razmatralo je prijedlog predsjednika Vijeća mjesnog odbora Borne Lozo za premještanje zelenog otoka na križanju Rudeške ceste i Horvaćanske ulice.
2. Stavlja se izvan snage zaključak ovog Vijeća KLASA: 026-02/21-002/2066, URBROJ: 251-06-11-1506-21-13 od 24. studenoga 2021., o premještanju zelenog otoka na križanju Rudeške ceste i Siječanjske ulice.

3. Vijeće je suglasno da se zeleni otok na križanju Rudeške ceste i Horvaćanske ceste premjesti južnije uz nogostup te traži očitovanje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet o prihvatljivosti lokacije.
4. Zaključak dostaviti Vijeću Gradske četvrti Trešnjevka-jug.

      b) Premještanje spremnika za prikupljanje stakla u Kuzminečkoj 6 na lokaciju preko puta - zapadno od stambene zgrade Horvaćanska cesta 160
Članovi Vijeća primili su materijal uz poziv.


Vijeće bez rasprave jednoglasno donosi
Z A K L J U Č A K

1. Vijeće Mjesnog odbora Vrbani razmatralo je prijedlog predsjednika Vijeća mjesnog odbora Borne Loze za premještanje spremnika za staklo u Kuzminečkoj 6 na lokaciju preko puta - zapadno od stambene zgrade Horvaćanska cesta 160.

2. Vijeće je suglasno s prijedlogom te predlaže da se isti dostavi na nadležno postupanje društvu Zagrebački holding d.o.o.-Podružnica Čistoća.

3. Vijeće predlaže da se kod premještanja spremnika očisti stara lokacija od krhotina stakla.

4. Zaključak dostaviti Vijeću Gradske četvrti Trešnjevka-jug.
Ad 5. Raspisivanje javnog natječaja za prodaju nekretnine u vlasništvu Grada Zagreba k.č.br. 5792/1, k.č.br. 5793/1, k.č.br. 5796/1, k.č.br. 5797/1 sve k.o. Vrapče po prijedlogu Gradskog ureda za upravljanje imovinom Grada

Članovi Vijeća primili su materijal uz poziv.


Vijeće bez rasprave jednoglasno donosi
Z A K L J U Č A K

o raspisivanju javnog natječaja za prodaju nekretnine u vlasništvu Grada Zagreba

1. Vijeće Mjesnog odbora Vrbani raspravljalo je o dopisu Gradskog ureda za upravljanje imovinom Grada, a u vezi raspisivanja javnog natječaja za prodaju nekretnine u vlasništvu Grada Zagreba k.č.br. 5792/1, k.č.br. 5793/1, k.č.br. 5796/1, 5797/1 k.o. Vrapče i z.k.č.br. 5792/1, z.k.č.br. 5793/1, z.k.č.br. 5796/1, z.k.č.br. 5797/1 k.o. Vrapče.

2. Vijeće nije suglasno s raspolaganjem predmetnim zemljištem prodajom već je isto potrebno zadržati u vlasništvu Grada Zagreba.

3. Zaključak dostaviti Vijeću Gradske četvrti Trešnjevka-jug.
O B R A Z L O Ž E NJ E

Vijeće nije suglasno i protivi se prodaji Gradskog zemljišta u svrhe privatnog i stambenog projekta koji ne povećava kvalitetu života naselja, dapače pogoršava ga: što obrazlažemo dolje opisanim razlozima.

Budući da je infrastruktura naselja dotrajala, da se naselje suočava s problemom preizgrađenosti posljedica čega su, npr. prometne nesreće na Vrbanima (što je MUP potvrdio), da se na Vrbanima II sustavno i u relativno kratkom vremenu gradi u korist privatnih stambenih objekata, a nauštrb i pod cijenu uništavanja zelenih površina koje su bitne za suzbijanje posljedica klimatske krize (primjerice smanjenjem temperature ljeti i upijanjem otpadnih voda), da isti objekti dodatno pogoršavaju problem preizgrađenosti i dotrajale infrastrukture, i da u naselju izrazito nedostaju sadržaji javne i društvene namjene, što oslikavaju sljedeći podaci: naselje s više od 12 tisuća stanovnika ima dvije smjene liječnice opće prakse i nema drugih medicinskih timova, ne postoje prostori za kulturne i društvene aktivnosti i Vijeće mjesnog odbora tijekom pandemije nema adekvatan prostor za održavanje sjednica, Vijeće se protivi i nije suglasno s prodajom predmetnih čestica.

Nadalje, Vijeće se protivi prodaji zemljišta jer su građani_ke i stanovnici_ce naselja izrazito protiv gradnje privatnih stambenih objekata koje pogoršavaju gore opisane probleme. Mišljenja građana_ki uzorkovana su peticijom i istraživanjem inicijative Zeleni Vrbani. Inicijativa je tim instrumentima prikupila više od 1000 potpisa stanovnika_ca protiv gradnje kraj predmetne površine. Dodatno, svojim istraživanjem inicijativa je izmjerila podatke o željenom sadržaju javne i društvene namjene osoba koje žive u naselju i u neposrednoj blizini predmetnih čestica. Najčešći traženi sadržaj su (redom) Dom zdravlja, knjižnica, kulturni centar, javna garaža, društveni dom, Srednja škola, Dom umirovljenika, Osnovna škola, policijska postaja i na desetom mjestu vrtić.

Zaključno, na Vrbanima su potrebni sadržaji društvene i javne namjene, a ne projekti investitora upitnih motiva osim financijske zarade, kao ni projekti koji smanjuju kvalitetu života. Prodaja Gradskog zemljišta za takve potrebe ide protiv želja, interesa i potreba stanovnika_ca neposredno graničnih predmetnoj površini i livade, kao i protiv želja i interesa naselja Vrbani, Gradske četvrti Trešnjevka-jug, Grada Zagreba i cjelokupne javnosti. Vijeće stoga nije suglasno i protivi se prodaji zemljišta.
Ad 6. Povećanje prometne sigurnosti u kvartu po prijedlozima M.B.:

a) obnova izblijedjele horizontalne signalizacije na križanjima Rudeške ceste u blizini Osnovne škole Vrbani

Članovi Vijeća primili su materijal uz poziv.


Vijeće bez rasprave jednoglasno donosi
Z A K L J U Č A K

1. Vijeće Mjesnog odbora Vrbani razmatralo je prijedlog M.B. za obnovu horizontalne signalizacije pješačkih prijelaza u Rudeškoj cesti.

2. Vijeće predlaže da se na postojećim pješačkim prijelazima na Rudeškoj cesti u neposrednoj blizini Osnovne škole Vrbani postave uzdignute pješačke plohe te traži nadležno postupanje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet.
3. Zaključak dostaviti Vijeću Gradske četvrti Trešnjevka-jug.

b) reguliranje zelenog svjetla za pješake na križanju Horvaćanske ceste i Ulice 
      Hrvatskog sokola/skretanje iz Horvaćanske prema sjeveru/
Članovi Vijeća primili su materijal uz poziv.


Vijeće bez rasprave jednoglasno donosi

Z A K L J U Č A K

1. Vijeće Mjesnog odbora Vrbani razmatralo je prijedlog M.B. za reguliranjem zelenog svjetla na semaforu za pješake na sjevernom dijelu križanja Horvaćanske ceste i Ulice Hrvatskog sokola.

2. Vijeće traži stručno mišljenje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet vezano za mogućnost produljenja trajanja zelenog svijetla za pješake na predmetnom križanju.

3. Zaključak dostaviti Vijeću Gradske četvrti Trešnjevka-jug.
Ad 7. Financiranje uređivanja unutar školskog dvorišta po zahtjevu ravnatelja Osnovne škole Vrbani:

a) zamjena postojećih klupa

Članovi Vijeća primili su materijal uz poziv.

Vijeće bez rasprave jednoglasno donosi
Z A K L J U Č A K

1. Vijeće Mjesnog odbora Vrbani razmatralo je podnesak ravnatelja Osnovne škole Vrbani Mislava Batarela, za zamjenu postojećih klupa u dvorištu škole zbog dotrajalosti.

2. Vijeće je suglasno s prijedlogom te će isti uvrstiti u sljedeće plansko razdoblje.

3. Zaključak dostaviti Vijeću Gradske četvrti Trešnjevka-jug.
b) postavljanje 8 kanti s poklopcem za odlaganje otpada

Članovi Vijeća primili su materijal uz poziv.
U raspravi sudjeluju: Borna Lozo, Tomislav Spahić, Nikola Kos, Davor Laura i Dominik Nizić.

Vijeće jednoglasno donosi

Z A K L J U Č A K

1. Vijeće Mjesnog odbora Vrbani razmatralo je podnesak ravnatelja Osnovne škole Vrbani Mislava Batarela za postavljanje 8 kanti s poklopcem za otpatke u dvorištu škole.

2. Vijeće je suglasno s prijedlogom te će isto uvrstiti u sljedeće plansko razdoblje.

3. Zaključak dostaviti Vijeću Gradske četvrti Trešnjevka-jug.
c) postavljanje uzvišenja na pješačkim prijelazima na Rudeškoj cesti u 

            neposrednoj blizini Osnovne škole Vrbani
Članovi Vijeća primili su materijal uz poziv.

U raspravi sudjeluju: Borna Lozo, Antonija skender, Davor Laura, Tomislav Spahić, Ivan Kranjc i Lovro Hrust.

Vijeće jednoglasno donosi
Z A K L J U Č A K

1. Vijeće Mjesnog odbora Vrbani razmatralo je podnesak ravnatelja Osnovne škole Vrbani Mislava Batarela za postavljanje uspornika na Rudeškoj cesti.

2. Vijeće je usvojilo zaključak kojim predlaže da se na postojećim pješačkim prijelazima na Rudeškoj cesti u neposrednoj blizini Osnovne škole Vrbani postave uzdignute pješačke plohe te zatražilo nadležno postupanje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet.

3. Zaključak dostaviti Vijeću Gradske četvrti Trešnjevka-jug.
Ad 8. Prijedlog Gradskog ureda za prostorno uređenje, izgradnju Grada, graditeljstvo, komunalne poslove i promet za gradnju  vježbalište na otvorenom u Rujanskoj ulici kod k.br. 4 na k.č.br.3794/1 k.o. Rudeš
Članovi Vijeća primili su materijal uz poziv.

U raspravi sudjeluju: Borna Lozo, Milan Radulović i Tomislav Spahić

Vijeće jednoglasno donosi
Z A K L J U Č A K

1. Vijeće Mjesnog odbora Vrbani razmatralo je dopis Gradskog ureda za prostorno uređenje, izgradnju Grada, graditeljstvo, komunalne poslove i promet kojim se traži suglasnost za izgradnju vježbališta na otvorenom na k.č.br. 3794/1 k.o. Rudeš.

2. Vijeće nije suglasno s prijedlogom.

3. Vijeće traži procjenu za alternativnu lokaciju na k.č.br. 3790/4 k.o. Rudeš te na kojoj se još traže dodatni sadržaji kao što su stabla i klupe sa stolovima.

4. Zaključak dostaviti Vijeću Gradske četvrti Trešnjevka-jug.
Ad 9. Pitanja, prijedlozi i obavijesti
Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.

Dovršeno u 19:45 sati.

KLASA:026-02/21-002/2302
Urbroj:251-06-11-1506-21-2
Zagreb, 15. prosinca 2021.

Zapisnik sastavio:

Borna Lozo

